

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβΐβ: 2007.11 .Μπ0:49:56 
ΕΕΤ 

Ρθ35θπ: δίβΠθο ΡϋΡ 
(θΓΠΐ3θ()(ΐ8ΐ1) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


3285 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 491 

16 Νοεμβρίου 2007 


ΠΕΡ ΙΕΧΟΜΕ ΝΑ 

Υπουργείο Εσωτερικών.1 

» Οικονομίας και Οικονομικών.2 

» Μεταφορών και Επικοινωνιών.3 


ΥΠΟΥΡΓ ΕΙΟ ΕΣΩΤ ΕΡΙΚΩΝ 

(ΐ) 

Αριθμ. 61174 

Τροποποίηση Ομάδας Διοίκησης Έργου, για την παρο¬ 
χή διευκρινήσεων στους υπαλλήλους της εταιρείας 
που έχει αναλάβει την ψηφιοποίηση όλων των χει¬ 
ρόγραφων πράξεων του Ειδικού Ληξιαρχείου Αθη¬ 
νών μέχρι το τέλος του τρέχοντος έτους. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 18, παρ. 18 του ν. 2503/1997 
«Διοίκηση, Οργάνωση, και στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». (ΦΕΚ 107/τ.Α730.5.1997). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α722.4.2005) «Κωδικοποίηση της νομοθεσίας για 
την Κυβέρνηση και τα κυβερνητικά όργανα». 

3. Την υπ’ αριθμ. 46568/16.8.2007 (ΦΕΚ 367/τ. Υ.Ο.Δ.Δ./ 
21.8.2007) απόφαση Υπουργού Εσωτερικών, Δημόσιας 
Διοίκησης και Αποκέντρωσης. 

4. Το υπ’ αριθμ. 44536/17.10.2007 έγγραφο της Διεύ¬ 
θυνσης Ειδικού Ληξιαρχείου του Υπουργείου Εσωτε¬ 
ρικών. 

5. Την υπ’ αριθμ. ΔΙΔΚ/Φ.1/2/27098/12.10.2007 (ΦΕΚ 
2023/τ.Β7ΐ5.10.2007) απόφαση Υπουργού και Υφυπουρ¬ 
γών Εσωτερικών «Μεταβίβαση αρμοδιοτήτων στο Γενικό 
Γραμματέα του Υπουργείου Εσωτερικών, στο Γενικό 
Γ ραμματέα της Γ ενικής Γ ραμματείας Δημόσιας Διοίκη¬ 
σης και Ηλεκτρονικής Διακυβέρνησης, στο Γ ενικό Γραμ¬ 
ματέα της Γενικής Γραμματείας Ισότητας των Φύλων 
και στους Προϊσταμένους των Οργανικών Μονάδων του 
Υπουργείου Εσωτερικών». 


6. Την ανάγκη παροχής διευκρινήσεων στους υπαλλή¬ 
λους της εταιρείας που έχει αναλάβει την ψηφιοποίηση 
όλων των χειρόγραφων ληξιαρχικών πράξεων του Ειδι¬ 
κού Ληξιαρχείου Αθηνών μέχρι το τέλος του τρέχοντος 
έτους, λόγω της δυσκολίας που παρουσιάζουν χιλιάδες 
χειρόγραφες ληξιαρχικές πράξεις οι οποίες είναι κακο¬ 
γραμμένες, έχουν παραλείψεις που πρέπει να συμπλη¬ 
ρωθούν, είναι μικτές και πρέπει να ξεχωριστούν κ.λπ. 
Τούτο απαιτεί εκτός των άλλων και επικοινωνία με τα 
Προξενεία, Δήμους, Ν.Α., Περιφέρειες κ.λπ. δεδομένου 
ότι το αρχείο της Υπηρεσίας με δικαιολογητικά των 
εγγράφων, κάθε πενταετία καταστρέφεται. 

7. Το γεγονός, ότι από τις διατάξεις αυτής της από¬ 
φασης προκαλείται δαπάνη σε βάρος του Κρατικού 
Προϋπολογισμού, το ύψος και η κάλυψη της οποίας θα 
προσδιοριστεί με την έκδοση κοινής απόφασης των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Οικονομίας και Οικονομικών, αποφασί¬ 
ζουμε: 

Τροποποιούμε την Ομάδα Διοίκησης Έργου που συ- 
στάθηκε στο Υπουργείο Εσωτερικών, με την υπ’ αρίθμ. 
46568/16.8.2007 (ΦΕΚ 367/τ.Υ.Ο.Δ.Δ./21.8.2007) απόφα¬ 
ση Υπουργού Εσωτερικών, Δημόσιας Διοίκησης και 
Αποκέντρωσης, με αντικείμενο εργασίας την παροχή 
διευκρινήσεων στους υπαλλήλους της εταιρείας που 
έχει αναλάβει την ψηφιοποίηση όλων των χειρόγραφων 
πράξεων του Ειδικού Ληξιαρχείου Αθηνών, ως κάτωθι: 

Αντικαθιστούμε το μέλος Μαρία Μωυσίδου, τέως 
Προϊσταμένη του Τμήματος Γεννήσεων - Βαπτίσεων 
της Διεύθυνσης Ειδικού Ληξιαρχείου του Υπουργείου 
Εσωτερικών, με τον Γεώργιο Δέδε, νυν Προϊστάμενο 
του Τμήματος Γεννήσεων - Βαπτίσεων της Διεύθυν¬ 
σης Ειδικού Ληξιαρχείου του Υπουργείου Εσωτερικών 
ο οποίος επιπλέον θα αναπληρώνει την Πρόεδρο της 
ΟΔΕ σε περίπτωση απουσίας ή κωλύμματος. 

Κατά τα λοιπά ισχύει η υπ’ αριθμ. 46568/16.8.2007 (ΦΕΚ 
367/τ.Υ.Ο.Δ.Δ./21.8.20 07), απόφαση του ΥΠΕΣΔΔΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2007 

Ο Γ ενικός Γ ραμματέας 
ΠΑΤΡΟΚΛΟΣ ΓΕΩΡΓΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

( 2 ) 

Αριθμ.1107326/1041/0006Α 

Σύσταση, συγκρότηση και ορισμός μελών Ομάδας Διοί¬ 
κησης Έργου (Ο.Δ.Ε.) και Υποομάδων Εργασίας στο 
Υπουργείο Οικονομίας και Οικονομικών, για την υλο¬ 
ποίηση του έργου «ΟΛΟΚΛΗΡΩΜΕΝΟ ΠΛΗΡΟΦΟΡΙ¬ 
ΑΚΟ ΣΥΣΤΗΜΑ ΚΕΝΤΡΙΚΩΝ ΥΠΗΡΕΣΙΩΝ ΥΠΟΥΡΓΕΙ¬ 
ΟΥ ΟΙΚΟΝΟΜΙΑΣ & ΟΙΚΟΝΟΜΙΚΩΝ (ΥΠ.Ο.Ο.) για την 
εξυπηρέτηση του Πολίτη. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1- Τις διατάξεις : 

α) Του άρθρου 89 του π.δ. 284/1988 (ΦΕΚ 128 Α') «Ορ¬ 
γανισμός του Υπουργείου Οικονομικών», όπως τροπο¬ 
ποιήθηκε και ισχύει. 

β) Του π.δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Της παρ. 22 του άρθρου 5 του ν. 2343/1995 (ΦΕΚ 
211Α') «Αναδιοργάνωση υπηρεσιών του Υπουργείου Οι¬ 
κονομικών και άλλες διατάξεις». 

δ) του άρθρου 34 του ν. 1914/1990 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220Α’). 

ε) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις του 
ν. 2690/1999 (ΦΕΚ 45 Α'). 

στ) της περ. γ’ της παρ. 2 του άρθρου 17 του 
ν. 3205/2003 (ΦΕΚ 297 Α'). 

2. - Την υπ’ αριθμ. 2506-Β/29.11.2005 απόφαση «Ενταξη 
Πράξης στο Μέτρο 2.2 του Επιχειρησιακού Προγράμ¬ 
ματος «Κοινωνία της Πληροφορίας» (ΕΠ ΚτΠ), με τίτλο 
ΟΛΟΚΛΗΡΩΜΕΝΟ ΠΛΗΡΟΦΟΡΙΑΚΟ ΣΥΣΤΗΜΑ ΚΕΝΤΡΙ¬ 
ΚΩΝ ΥΠΗΡΕΣΙΩΝ (ΥΠ.Ο.Ο) ΓΙΑ ΤΗΝ ΕΞΥΠΗΡΕΤΗΣΗ ΤΟΥ 
ΠΟΛΙΤΗ». 

3. - Την υπ’ αριθμ. 1045899/12188/0005/10.5.2007 απόφα¬ 
ση του Υφυπουργού Οικονομίας και Οικονομικών «Από¬ 
φαση κατακύρωσης των αποτελεσμάτων του δημόσιου 
ανοικτού διαγωνισμού, για την υλοποίηση του έργου 
«Υποσυστήματα Υποστήριξης των Παρεχόμενων Υπη¬ 
ρεσιών των Κεντρικών Υπηρεσιών του Υπ. Ο.Ο. για τον 
Πολίτη», όπως αυτή τροποποιήθηκε με την υπ’ αριθμ. 
1069773/13365/0005/13.7.2007 ομοία. 

4. - Το υπ’ αριθμ. 3299/7.9.2007 έγγραφο του Γενικού 
Γραμματέα Πληροφοριακών Συστημάτων και την από 
20.9.2007 ΟΡΘΗ ΕΠΑΝΑΛΗΨΗ αυτού, με το οποίο ζητεί¬ 
ται η σύσταση και συγκρότηση της παραπάνω Ομάδας 
ΔιοίκησηςΈργου (Ο.Δ.Ε) και των σχετικών Υποομάδων 
Εργασίας και προτείνονται τα μέλη αυτών. 

5. - Το γεγονός ότι, από της διατάξεις της απόφασης 
αυτής, προκαλείται δαπάνη για την αμοιβή του Συντονι¬ 
στή και των μελών της Ομάδας ΔιοίκησηςΈργου (Ο.Δ.Ε) 
και των Υποομάδων Εργασίας, η οποία θα καλυφθεί από 
τον Προϋπολογισμό εξόδων του ΥΠ.Ο.Ο. και θα καθορι- 
σθεί με άλλη απόφαση του Υπουργού Οικονομίας και 
Οικονομικών, αποφασίζουμε: 


I. Συνιστούμε και συγκροτούμε στο Υπουργείο Οικο¬ 
νομίας και Οικονομικών Ομάδα ΔιοίκησηςΈργου (Ο.Δ.Ε) 
και Υποομάδες Εργασίας, για την υλοποίηση του έργου 
«ΟΛΟΚΛΗΡΩΜΕΝΟ ΠΛΗΡΟΦΟΡΙΑΚΟ ΣΥΣΤΗΜΑ ΚΕΝΤΡΙ¬ 
ΚΩΝ ΥΠΗΡΕΣΙΩΝ (ΥΠ.Ο.Ο.) ΓΙΑ ΤΗΝ ΕΞΥΠΗΡΕΤΗΣΗ ΤΟΥ 
ΠΟΛΙΤΗ», ως εξής: 

1.- ΟΜΑΔΑ ΔΙΟΙΚΗΣΗΣ ΕΡΓΟΥ (Ο.Δ.Ε.) 

Η ΟΜΑΔΑ ΔΙΟΙΚΗΣΗΣ ΕΡΓΟΥ (ΟΔΕ.) αποτελεί το εκτε¬ 
λεστικό και συντονιστικό όργανο του έργου. Στην περι¬ 
οχή ευθύνης της είναι η λήψη σημαντικών αποφάσεων, 
η χάραξη στρατηγικής του έργου και η παρακολούθηση 
αυτού σε όλη τη διάρκειά του. Στα πλαίσια αυτά, η Ο.Δ.Ε. 
απαιτείται να συνέρχεται σε τακτά χρονικά διαστήματα 
και επιπλέον όποτε απαιτηθεί εκτάκτως. 

Ειδικότερα το έργο της Ο.Δ.Ε. είναι: 

α) Η Διοίκηση, η διαχείριση και ο συντονισμός όλων 
των ενεργειών και δράσεων, που αφορούν στην ανά¬ 
πτυξη του λογισμικού εφαρμογών και της τεχνολογι¬ 
κής υποδομής του Ολοκληρωμένου Πληροφοριακού 
συστήματος Κεντρικών Υπηρεσιών του Υπ.Ο.Ο. (Ο.Π.Σ.- 
Κ.Υ), για την εξυπηρέτηση του Πολίτη, το οποίο, πέ¬ 
ραν της κάλυψης αναγκών των εσωτερικών χρηστών 
(υπαλλήλων των κεντρικών υπηρεσιών του (Υπ.Ο.Ο.), 
για τη διεκπεραίωση του έργου τους, θα προσφέρει 
και ηλεκτρονική επικοινωνία στους συναλλασσόμενους 
πολίτες και φορείς με τις Κεντρικές Υπηρεσίες (Κ.Υ.) 
του Υπ.Ο.Ο. 

β) Η ενημέρωση της Διοίκησης για την πορεία του 
έργου και η εισήγηση για τη λήψη αποφάσεων που 
ανήκουν στη Διοίκηση. 

γ) Η λήψη των απαραίτητων μέτρων για την ομαλή 
εξέλιξη και επιτυχία του έργου. 

δ) Η λήψη των κατάλληλων μέτρων σε περίπτωση 
αποκλίσεων από το χρονοδιάγραμμα. 

ε) Η παρακολούθηση της πορείας υλοποίησης του έρ¬ 
γου από τον ΑΝΑΔΟΧΟ, με στόχο την αποτελεσματική 
επίβλεψη και έλεγχο της προόδου του έργου. 

στ) Η διερεύνηση των απαιτήσεων του έργου ως 
προς: 

• Τις ανάγκες εισαγωγής και αξιοποίησης σύγχρονων 
τεχνολογιών πληροφορικής στις κεντρικές υπηρεσίες 
του Υπ.Ο.Ο., για την εξυπηρέτηση του Πολίτη. 

• Την ανάγκη απλοποίησης και ανασχεδιασμού των δι¬ 
αδικασιών για τη δημιουργία σύγχρονου περιβάλλοντος 
εργασίας και εξυπηρέτησης συναλλασσομένων. 

• Την ανάδειξη της ηλεκτρονικής καταχώρησης και 
διακίνησης εγγράφων των υπηρεσιών σε κύριο τρόπο 
αρχειοθέτησης και επικοινωνίας των Κ.Υ. του Υπ.Ο.Ο. 

• Τις απαιτήσεις συνεργασίας με άλλους φορείς της 
Δημόσιας Διοίκησης και Οργανισμούς. 

ζ) Ο σχεδιασμός και παρακολούθηση του τρόπου με¬ 
τάβασης στο νέο περιβάλλον εργασίας και η υποστήριξη 
της λειτουργίας του νέου πληροφοριακού συστήματος 
των Κεντρικών Υπηρεσιών του Υπ.Ο.Ο., κατά το αρχικό 
διάστημα παραγωγικής λειτουργίας του. 

η) Η σύνταξη της σύμβασης για το Υποέργο-2 «Ανά¬ 
πτυξη Συστήματος Μ.1.3. για τις Κεντρικές Υπηρεσίες 
Του Υπ.Ο.Ο.» με τον ανάδοχο που θα προκύψει από τη 
διαγωνιστική διαδικασία που βρίσκεται σε εξέλιξη. 

θ) Η σύνταξη τεύχους δημοπράτησης για το Υποέρ- 
γο-1 «Ανάπτυξη Διαδικτυακής Πύλης Υπ.Ο.Ο.», καθώς 
και η σύνταξη της σύμβασης με τον ανάδοχο που θα 
προκύψει. 

ι) Ο σχεδιασμός και η υλοποίηση του Υποέργου-4 
«Υλοποίηση της Απαραίτητης Υποδομής για το Ο.Π.Σ. 
Κεντρικών Υπηρεσιών Υπ,Ο.Ο.». 

-Στα πλαίσια του έργου της η Ο.Δ.Ε., θα συνερ¬ 
γάζεται με: 

α) Τους, κατά περίπτωση, εξωτερικούς συνεργάτες, με 
τους οποίους η Γ.Γ.Π.Σ. έχει ήδη ή πρόκειται να συμβλη¬ 
θεί για τις ανάγκες του έργου, τις εργασίες των οποίων 
υποχρεούται να παρακολουθεί. 

β) Τους Προϊσταμένους των Γεν. Δ/νσεων: Διοικητικής 
Υποστήριξης, Φορολογίας, Φορολογικών Ελέγχων, Τε¬ 
λωνείων και Ειδικών Φόρων Κατανάλωσης, Οικονομικής 
Επιθεώρησης, Μισθών και Συντάξεων, Κ.Ε.Π.Υ.Ο και Γ.Χ.Κ., 
με τους Προϊσταμένους των Δ/νσεων: Εφαρμογών Η/Υ, 
Διοικητικού, Προσωπικού Δ.Ο.Υ., Προσωπικού Τελωνείων, 
Προσωπικού και Τεχνικής Υποστήριξης Γ.Χ.Κ., Προσωπι¬ 
κού Γ.Λ.Κ., Οργάνωσης, με τον Προϊστάμενο της Γ ενικής 
Διεύθυνσης Διοικητικής Υποστήριξης του τομέα Οικο¬ 
νομίας και τους Προϊσταμένους Διεύθυνσης Διοικητικού 
και Οργάνωσης & Εκπαίδευσης του ίδιου τομέα καθώς 
επίσης κα με όλους τους Προϊσταμένους Διευθύνσεων 
της Κ.Υ., στις οποίες αφορά το έργο και τους Προϊστα¬ 
μένους των Αυτοτελών Γραφείων και Υπηρεσιών, έτσι 
ώστε να επιτυγχάνεται: 

• Η υποστήριξη της εισαγωγής/ένταξης του Ο.Π.Σ. 
Κεντρικών Υπηρεσιών σε παραγωγική λειτουργία μετά 
από την ολοκλήρωσή του. 

• Η διερεύνηση των οργανωτικών αλλαγών, που ενδε¬ 
χομένως πρέπει να υποστούν οι Κεντρικές Υπηρεσίες 
του Υπ.Ο.Ο., για την καλύτερη λειτουργία και υποστή¬ 
ριξη του συστήματος. 

• Η διάχυση των αποτελεσμάτων της εργασίας της 
Ο.Δ.Ε. και των Υποομάδων Εργασίας στους εμπλεκόμε¬ 
νους λειτουργικούς χώρους των Κεντρικών Υπηρεσιών 
του Υπ.Ο.Ο. 

• Η ταχεία λήψη τυχόν απαιτούμενων διοικητικών απο¬ 
φάσεων για την αντιμετώπιση διαδικαστικών θεμάτων 
των Κεντρικών Υπηρεσιών του Υπ.Ο.Ο. 

γ) Με Επιτροπές και Ομάδες Εργασίας, που συ¬ 
γκροτούνται και λειτουργούν στη Γ.Γ.Π.Σ., καθώς και 
με αντίστοιχες ομάδες ή Υπηρεσίες άλλων Δημόσιων/ 
Ιδιωτικών φορέων και Οργανισμών, με αντικείμενο την 
υλοποίηση έργων, με τα οποία το Ο.Π.Σ.-Κ.Υ παρουσιά¬ 
ζει διεπαφές, υποχρεουμένη ιδίως να συνδράμει, με τη 
μελέτη και υποβολή σχετικών προτάσεων, τις Επιτροπές 
και Ομάδες Εργασίας, με αντικείμενο απασχόλησης τη 
διαλειτουργικότητα των συστημάτων και την αξιοποίη¬ 
ση των διαθέσιμων πληροφοριών, εσωτερικά, στο χώρο 
ευθύνης του Υπουργείου Οικονομίας και Οικονομικών 
και στο εξωτερικό περιβάλλον. 

2. ΥΠΟΟΜΑΔΕΣ ΕΡΓΑΣΙΑΣ 

Οι υποομάδες εργασίας που καλύπτουν τις ανάγκες 
του Έργου και το έργο αυτών, έχουν ως εξής: 

1. Υποομάδα Υποέργου 1. 

Έργο της είναι η παρακολούθηση της ανάπτυξης, 
του σχεδιασμού και της υλοποίησης των υποσυστη¬ 
μάτων του Υποέργου 1 «Ανάπτυξη Διαδικτυακής Πύλης 
Υπ.Ο.Ο.» 

2. Υποομάδα Υποέργου 2. 

Έργο της είναι η παρακολούθηση της ανάπτυξης, του 
σχεδιασμού και της υλοποίησης των υποσυστημάτων 
του Υποέργου 2 «Ανάπτυξη Συστήματος Μ.Ι.3. για τις 
Κεντρικές Υπηρεσίες του Υπ.Ο.Ο.» 


3. Υποομάδα Υποέργου 3. 

Έργο της είναι η παρακολούθηση της ανάπτυξης, του 
σχεδιασμού και της υλοποίησης των υποσυστημάτων 
του Υποέργου 3 «Ανάπτυξη Υποστηρικτικών Υποσυστη¬ 
μάτων για την παροχή υπηρεσιών προς τον Πολίτη». 

4. Υποομάδα Υποέργου 4. 

Έργο της είναι η παρακολούθηση της ανάπτυξης, του 
σχεδιασμού και της υλοποίησης των υποσυστημάτων 
του Υποέργου 4 «Υλοποίηση της Απαραίτητης Υποδο¬ 
μής για το Ο.Π.Σ. Κεντρικών Υπηρεσιών Υπ.Ο.Ο.», χωρίς 
προσφυγή σε εξωτερικούς αναδόχους. 

5. Υποομάδα Διοικητικής Μέριμνας. 

Έργο της είναι η Διοικητική υποστήριξη και η μέριμνα 
της λειτουργίας της ΟΔΈ. και των λοιπών Υποομάδων 
Εργασίας. 

II. Ορίζουμε ως μέλη της ΟΔΈ. και των Υποομάδων 
Εργασίας τους παρακάτω υπαλλήλους, ως εξής: 

Α. ΟΜΑΔΑ ΔΙΟΙΚΗΣΗΣ ΕΡΓΟΥ 

1. Οδυσσέα Κυριακόπουλο, υπάλληλο με βαθμό Α', 
του κλάδου ΠΕ Πληροφορικής, ειδικότητας Επιστήμης 
Η/Υ (δΟΡΤΪΛ/ΑΗΕ), που υπηρετεί στη Δ/νση Εφαρμογών 
Η/Υ(Δ30), ως Υπεύθυνο των εργασιών της Ο.Δ.Ε., Συ¬ 
ντονιστή (Ριό]θοΙ Μαπαροή του συνολικού Έργου και 
Υπεύθυνο του Υποέργου-4. 

2. Υπεύθυνο του Υποέργου-1. 

3. Υπεύθυνο του Υποέργου-2. 

4. Ιωάννη Μανιδάκη, υπάλληλο με βαθμό Α', του 
κλάδου ΠΕ Πληροφορικής, ειδικότητας Επιστήμης Η/ 
Υ (δΟΡΤ\Λ/ΑΒΕ), που υπηρετεί στη Δ/νση Εφαρμογών 
Η/Υ(Δ30), ως υπεύθυνο του Υποέργου-3. 

5. Λάζαρο Μέμο, υπάλληλο με βαθμό Β' του κλάδου 
ΠΕ Εφοριακών, που υπηρετεί στη Δ/νση Οργάνωσης, 
ως Υπεύθυνο Χρηστών του έργου. 

— Ο Συντονιστής (Ριό]θοΙ Μαπεροή και Υπεύθυνος 
των εργασιών της ΟΔΈ.: 

• Έχει την ευθύνη Προγραμματισμού των Εργασιών 
και παρακολούθησης της υλοποίησής τους. 

• Συντονίζει τις εργασίες των μελών των Υποομάδων 
Εργασίας, με την κατανομή τους σε επί μέρους υπο¬ 
ομάδες και την ανάθεση συγκεκριμένων δράσεων και 
καθοδηγεί τα μέλη ως προς τον τρόπο διεκπεραίωσης 
της κατά περίπτωση εργασίας. 

• Συντάσσει συνθετικές αναφορές, σχετικά με την 
πρόοδο των εργασιών για την ενημέρωση του Γ ενικού 
Γραμματέα Πληροφοριακών Συστημάτων. 

• Επικοινωνεί για τις ανάγκες του έργου, με τις αρ¬ 
μόδιες Υπηρεσίες που εμπλέκονται στο έργο αυτό και 
με άλλες Ομάδες έργου, Επιτροπές ή άλλα συλλογικά 
όργανα που έχουν συναφές αντικείμενο. 

• Μεριμνά για την υλοποίηση τυχόν διοικητικών απο¬ 
φάσεων που αφορούν στο έργο. 

• Έχει την ευθύνη εντοπισμού τυχόν τεχνικών ή δι¬ 
αχειριστικών προβλημάτων και αναζήτησης αποτελε¬ 
σματικών λύσεων. 

• Έχει την ευθύνη εντοπισμού τυχόν επιχειρησιακών 
προβλημάτων και υποβολής σχετικών εισηγήσεων στο 
Γ ενικό Γ ραμματέα Πληροφοριακών Συστημάτων, για την 
αντιμετώπισή τους. 

• Προεδρεύει, ως εκπρόσωπος της Γ.Γ.Π.Σ., στη Συ¬ 
ντονιστική Επιτροπή κάθε Υποέργου του Έργου, που 
προβλέπεται από την προς υπογραφή Σύμβαση, στην 
οποία συμμετέχουν, από τα μέλη της ΟΔΈ, ο Υπεύθυνος 
Υποέργου (ανάλογα με το υποέργο) και ο Υπεύθυνος 
Χρηστών. 

• Ο συντονισμός, η κατανομή των επί μέρους εργασι¬ 
ών, ο έλεγχος και η παρακολούθηση της πορείας των 
εργασιών της Ο.Δ.Ε. και των Υπομάδων Εργασίας καθώς 
και η παρακολούθηση της εκτέλεσης των συμβατικών 
υποχρεώσεων της αναδόχου εταιρείας, ασκείται από 
το Συντονιστή της Ο.Δ.Ε., ύστερα από ενημέρωση - συ¬ 
νεννόηση και έγκριση του Γενικού Γραμματέα Πληρο¬ 
φοριακών Συστημάτων, ο οποίος και έχει τη συνολική 
εποπτεία του έργου αυτού. 

• Για την εύρυθμη εκτέλεση του έργου και τον επιτυχή 
συντονισμό των Υπηρεσιών του Υπουργείου κατά την 
υλοποίησή του, συντάσσει μηνιαίες εκθέσεις προόδου, 
οι οποίες υποβάλλονται στον Προϊστάμενο της Γενικής 
Δ/νσης ΚΕΠΥΟ, στο Γ ενικό Γ ραμματέα Πληροφοριακών 
Συστημάτων και στον Υφυπουργό Οικονομίας & Οικο¬ 
νομικών. 

— Τα τέσσερα μέλη της Ο.Δ.Ε. συνεπικουρούν το 
Συντονιστή του Έργου σε θέματα παρακολούθησης της 
πορείας υλοποίησης του έργου και των υποέργων και 
της καθημερινής λειτουργίας των εργασιών (άαγ ίο άαγ 
ιτιη) και μεριμνούν για την ενημέρωση και πληροφόρηση 
των εμπλεκόμενων Υποομάδων Εργασίας, σε θέματα 
τεχνικής και λειτουργικής φύσεως. 

- Επίσης στην Ο.Δ.Ε. συμμετέχουν και οι παρακάτω: 

1. Τεχνικοί υπάλληλοι που υπηρετούν στη Γ.Γ.Π.Σ. 

• Παρασκευή Χαμηλού, υπάλληλος με βαθμό Α', του 
κλάδου ΠΕ Πληροφορικής, ειδικότητας Επιστήμης Η/Υ 
(30ΡΤΪΛ/ΑΒΕ), που υπηρετεί στη Δ/νση Εφαρμογών Η/Υ 
(Δ30). 

• Ανδρέας Σβώλος, Ειδικό Επιστημονικό Προσωπικό, 
με σχέση εργασίας ιδιωτικού δικαίου αορίστου χρόνου, 
με ειδίκευση στο γνωστικό αντικείμενο «Βάσεις Δεδομέ¬ 
νων», που υπηρετεί στη Δ/νση Εφαρμογών Η/Υ (Δ30). 

• Αριστείδης Ευαγγελάτος, Ειδικό Επιστημονικό Προ¬ 
σωπικό, με σχέση εργασίας ιδιωτικού δικαίου αορίστου 
χρόνου, με ειδίκευση στο γνωστικό αντικείμενο «Δίκτυα 
Η/Υ», που υπηρετεί στη Δ/νση Εκμετάλλευσης Συστη¬ 
μάτων Η/Υ (Δ31). 

• Γεώργιος Γιαννόπουλος, Ειδικό Επιστημονικό Προ¬ 
σωπικό, με σχέση εργασίας ιδιωτικού δικαίου αορίστου 
χρόνου, με ειδίκευση στο γνωστικό αντικείμενο "Δίκτυα 
Η/Υ”, που υπηρετεί στη Δ/νση Εκμετάλλευσης Συστη¬ 
μάτων Η/Υ (Δ31). 

• Αρριέτα Κορωνιού, υπάλληλος με βαθμό Α', του 
κλάδου ΔΕ Προσωπικού Η/Υ, ειδικότητας Χειριστών Δια- 
τρητικών Μηχανών, που υπηρετεί στη Δ/νση Εισαγωγής 
& Ελέγχου Στοιχείων Η/Υ (Δ32). 

• Ιωάννης Βουδαντάς, υπάλληλος με βαθμό Β', του 
κλάδου ΠΕ Πληροφορικής, ειδικότητας Επιστήμης Η/Υ 
(30ΡΤΪΛ/ΑΒΕ), ως μέλος. 

• Καντώ Πετρή, υπάλληλος με βαθμό Β', του κλάδου ΠΕ 
Πληροφορικής, ειδικότητας Επιστήμης Η/Υ (30ΡΤΪΛ/ΑΒΕ), 
που υπηρετεί στη Δ/νση Εφαρμογών Η/Υ (Δ30). 

• Ευαγγελία Σαμοϊλή, υπάλληλος με βαθμό Β', του 
κλάδου ΠΕ Εφοριακών, που υπηρετεί στη Δ/νση Εφαρ¬ 
μογών Η/Υ (Δ30). 

• Προκόπιος Ρίζος, υπάλληλος με βαθμό Β', του κλάδου 
ΤΕ Πληροφορικής, ειδικότητας Πληροφορικής (δΟΡΤ\Λ/ΑΒΕ), 
που υπηρετεί στη Δ/νση Εφαρμογών Η/Υ (Δ30). 

• Γεωργία Τσιακλή, υπάλληλος με βαθμό Β', του 
κλάδου ΤΕ Πληροφορικής, ειδικότητας Πληροφορικής 
(δΟΡΤ\Α/ΑΒΕ), που υπηρετεί στη Δ/νση Εφαρμογών Η/Υ 
(Δ30). 


• Νικόλαος Ψαράκης, υπάλληλος με βαθμό Β', του 
κλάδου ΤΕ Πληροφορικής, ειδικότητας Πληροφορικής 
(δΟΡΤ\Λ/ΑΒΕ), που υπηρετεί στη Δ/νση Εκμετάλλευσης 
Συστημάτων Η/Υ (Δ31). 

• Αθανάσιος Πλαστήρας, υπάλληλος με βαθμό Β', του 
κλάδου ΤΕ Πληροφορικής, ειδικότητας Πληροφορικής 
(δΟΡΤ\Λ/ΑΒΕ), που υπηρετεί στη Δ/νση Εκμετάλλευσης 
Συστημάτων Η/Υ (Δ31). 

• Κων/νος Γαλανός, υπάλληλος με βαθμό Β', του 
κλάδου ΤΕ Πληροφορικής, ειδικότητας Πληροφορικής 
(δΟΡΤ\Λ/ΑΒΕ), που υπηρετεί στη Δ/νση Εκμετάλλευσης 
Συστημάτων Η/Υ (Δ31). 

• Αναστάσιος Κρέστας, υπάλληλος με βαθμό Γ', του 
κλάδου ΤΕ Πληροφορικής, ειδικότητας Πληροφορικής 
(δΟΡΤ\Λ/ΑΒΕ), που υπηρετεί στη Δ/νση Εφαρμογών Η/Υ 
(Δ30). 

• Γεώργιος Κουνδουράκης, υπάλληλος με βαθμό Δ', 
του κλάδου ΠΕ Πληροφορικής, ειδικότητας Επιστήμης 
Η/Υ (δΟΡΤ\Α/ΑΒΕ), που υπηρετεί στη Δ/νση Εφαρμογών 
Η/Υ (Δ30). 

2. Υπάλληλοι, που υπηρετούν στην Κ.Υ του Υπ.Ο.Ο. 
(Χρήστες) 

• Σωτήριος Μητρόπουλος, υπάλληλος με βαθμό Α', 
του κλάδου ΠΕ Τελωνειακών, που υπηρετεί στη Δ/νση 
Υποστήριξης Ο.Π.Σ.Τ. 

• Αθανάσιος Γαλήνας, υπάλληλος με βαθμό Α', του 
κλάδου ΠΕ Εφοριακών, της Δ/νσης Φορολογίας Εισο¬ 
δήματος, που υπηρετεί με απόσπαση στη Δ/νση Εφαρ¬ 
μογών Η/Υ (Δ30). 

Β' Μέλη της Υποομάδας Διοικητικής Μέριμνας 

• Χαρίκλεια Στυλιανοπούλου, υπάλληλος με βαθμό 
Β', του κλάδου ΔΕ Προσωπικού Η/Υ, ειδικότητας Χειρι¬ 
στών Διατρητικών Μηχανών, που υπηρετεί στη Δ/νση 
Εφαρμογών Η/Υ (Δ30). 

• Ελένη Δημοπούλου, υπάλληλος με βαθμό Β', του 
κλάδου ΔΕ Προσωπικού Η/Υ, ειδικότητας Χειριστών Δια- 
τρητικών Μηχανών, που υπηρετεί στη Δ/νση Εφαρμογών 
Η/Υ (Δ30). 

• Δήμητρα Μήλιου, υπάλληλος με βαθμό Β', του κλά¬ 
δου ΔΕ Προσωπικού Η/Υ, ειδικότητας Χειριστών Διατρη- 
τικών Μηχανών, που υπηρετεί στη Δ/νση Εφαρμογών 
Η/Υ (Δ30). 

Τα μέλη της Ο.Δ.Ε. είναι δυνατόν να συμμετέχουν σε 
μία ή περισσότερες Υποομάδες Υποέργων του Έργου, 
για όλο ή μέρος από το χρονικό διάστημα λειτουργίας 
τους, με βάση το χρονικό προγραμματισμό και την πο¬ 
ρεία υλοποίησης των κατά περίπτωση εργασιών. 

Η κατανομή των μελών στις Υποομάδες Υποέργων του 
Έργου γίνεται με ευθύνη του Υπεύθυνου/Συντονιστή της 
Ομάδας Διοίκησης Έργου. 

Κατά την πορεία υλοποίησης του έργου και σύμφωνα 
με τις εκάστοτε ανάγκες, η Ο.Δ.Ε. θα συμπληρώνεται 
και με νέους υπαλλήλους, όπου απαιτείται. 

III. Η Ο.Δ.Ε. και οι Υποομάδες Εργασίας θα λειτουργούν 
εντός και εκτός του κανονικού ωραρίου λειτουργίας των 
Δημόσιων Υπηρεσιών, κατά τις εργάσιμες και εφόσον 
απαιτηθεί τις μη εργάσιμες ημέρες, στα καταστήματα 
του Υπουργείου Οικονομίας και Οικονομικών (κτίρια 
των Κεντρικών Υπηρεσιών και κτίριο της Γ.Γ.Π.Σ.). Η 
διάρκεια λειτουργίας της Ο.Δ.Ε. και των Υποομάδων 
Εργασίας ορίζεται, από την 1η Σεπτεμβρίου 2007 μέχρι 
τη λήξη της ισχύος των συμβάσεων που υλοποιούν το 
συνολικό έργο. 

Στα πλαίσια του έργου της η Ο.Δ.Ε., θα διενεργεί κα¬ 
θημερινές εσωτερικές συνεδριάσεις για το συντονισμό 
των εμπλεκομένων και τη δρομολόγηση των απαιτού- 
μενων ενεργειών για τη διαχείριση του έργου. 

Στους συμμετέχοντες στην Ομάδα Διοίκησης Έργου 
και στις Υποομάδες Εργασίας καταβάλλεται αμοιβή, 
μετά από έλεγχο και βεβαίωση του Συντονιστή της 
Ομάδας, για τον πρόσθετο χρόνο εργασίας πέραν του 
κανονικού ωραρίου και κατά τις Κυριακές και εξαιρέ¬ 
σιμες ημέρες, το βαθμό συμμετοχής εκάστου μέλους 
και την τήρηση του χρονοδιαγράμματος εκτέλεσης του 
έργου. Το ύψος, ο τρόπος, οι προϋποθέσεις και η δια¬ 
δικασία καταβολής της αμοιβής θα προσδιοριστούν με 
άλλη απόφασή μας. 

IV. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθμ. 1106929/261/0006Α 

Σύσταση, συγκρότηση και ορισμός μελών Επιτροπής 
Συντονισμού Έργων στο Υπουργείο Οικονομίας και 
Οικονομικών, για τη συνολική παρακολούθηση της 
αποδοτικής υλοποίησης των έργων, τόσο αυτών που 
υλοποιούνται από τη Γ.Γ.Π.Σ., όσο και αυτών που υλο¬ 
ποιεί η Κοινωνία της Πληροφορίας για λογαριασμό 
της Γ.Γ.Π.Σ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

β) Των άρθρων 89 και 128 του π.δ. 284/1988 (ΦΕΚ 128 
Α') «Οργανισμός του Υπουργείου Οικονομικών» όπως 
τροποποιήθηκε και ισχύει. 

γ) Της παρ. 22 του άρθρου 5 του ν. 2343/1995 (ΦΕΚ 
211Α') «Αναδιοργάνωση υπηρεσιών του Υπουργείου Οι¬ 
κονομικών και άλλες διατάξεις». 

δ) Του άρθρου 34 του ν. 1914/1990 (ΦΕΚ 178 Α'), όπως 
αυτές αποσαφηνίστηκαν με τις διατάξεις του άρθρου 
13 του ν. 2346/1995 (ΦΕΚ 220 Α'). 

ε) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις του 
ν. 2690/1999 (ΦΕΚ 45 Α'). 

στ) Της περ γ' της παρ. 2 του άρθρου 17 του ν. 3205/ 
2003 (ΦΕΚ 297Α'). 

2. Το υπ’ αριθμ. 610/14.2.2007 (ΟΡΘΗ ΕΠΑΝΑΛΗΨΗ 5.6.2007) 
έγγραφο του Γ ενικού Γ ραμματέα της Γ ενικής Γ ραμματεί- 
ας Πληροφοριακών Συστημάτων, με το οποίο ζητείται η 
σύσταση και η συγκρότηση της παραπάνω Επιτροπής 
Συντονισμού Έργων και προτείνονται τα μέλη αυτής. 

3. Την ανάγκη συνεκτικής συνεργασίας στη Διοίκηση 
και στις επιμέρους φάσεις υλοποίησης των έργων, που 
προκύπτει από την πολυπλοκότητα αυτών. 

4. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη για την αμοιβή του Προέδρου, 
των μελών και της γραμματέας της Επιτροπής, η οποία 
θα καλυφθεί από τον Προϋπολογισμό του Υπουργείου 


Οικονομίας και Οικονομικών και θα καθορισθεί με άλλη 
απόφασή μας, αποφασίζουμε: 

I. - Συνιστούμε, στο Υπουργείο Οικονομίας και Οικο¬ 
νομικών, Επιτροπή ΣυντονισμούΈργων για τη συνολική 
παρακολούθηση της αποδοτικής υλοποίησης των έρ¬ 
γων, τόσο αυτών που υλοποιούνται από τη Γ.Γ.Π.Σ., όσο 
και αυτών που υλοποιεί η Κοινωνία της Πληροφορίας 
για λογαριασμό της Γ.Γ.Π.Σ. 

II. - Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1. Ηλία Λάσκαρη, υπάλληλο με βαθμό Α' του κλάδου 
ΠΕ Πληροφορικής/ Επιστήμης Η/Υ (εοίΙνναΓθ), που υπη¬ 
ρετεί ως Προϊστάμενος του Ε' Τμήματος της Δ/νσης 
Εφαρμογών Η/Υ (Δ/30), ως Πρόεδρο. 

2. Στάθη Παναγιωτόπουλο, υπάλληλο με βαθμό Α' του 
κλάδου ΠΕ Πληροφορικής/ Επιστήμης Η/Υ (εοίίνναΓθ), που 
υπηρετεί στη Δ/νση Εφαρμογών Η/Υ (Δ/30), ως μέλος. 

3. Παρασκευή Χαμηλού, υπάλληλο με βαθμό Α' του 
κλάδου ΠΕ Πληροφορικής/ Επιστήμης Η/Υ (εοίίνναΓθ), που 
υπηρετεί στη Δ/νση Εφαρμογών Η/Υ (Δ/30), ως μέλος. 

4. Λεωνίδα Μπογιατζή, υπάλληλο με βαθμό Α' του 
κλάδου ΠΕ Πληροφορικής/ Επιστήμης Η/Υ (εοίΙνναΓθ), 
που υπηρετεί στη Δ/νση Εκμετάλλευση Συστημάτων 
Η/Υ (Δ/31), ως μέλος. 

5. Παναγιώτα Λιναρδή, υπάλληλο με βαθμό Α' του 
κλάδου ΠΕ5 Διοικητικού Προσωπικού Λειτουργίας και 
Εκμετάλλευσης Η/Υ, που υπηρετεί στη Δ/νση Εφαρμο¬ 
γών Η/Υ (Δ/30), ως μέλος. 

6. Αννα Χονδρουδάκη, ειδικό επιστημονικό προσωπικό, 
με σχέση εργασίας ιδιωτικού δικαίου αορίστου χρόνου, 
με γνωστικό αντικείμενο στον «Προγραμματισμό Λογι¬ 
σμικού Συστήματος», που υπηρετεί στη Δ/νση Εκμετάλ¬ 
λευσης Συστημάτων Η/Υ (Δ/31), ως μέλος. 

7. Κωνσταντίνο Αντωνετσή, Σύμβουλο στο Γραφείο 
του Γενικού Γραμματέα Πληροφοριακών Συστημάτων, 
ως μέλος. 

8. Ελένη Καρβέλη, Ειδική Συνεργάτη στο γραφείο του 
Γ ενικού Γ ραμματέα, ως μέλος. 

III. Χρέη Γ ραμματέα θα εκτελεί η Χαρίκλεια Στυλιανο- 
πούλου, υπάλληλος με βαθμό Β' του κλάδου ΔΕ Προσωπι¬ 
κού Η/Υ, με ειδικότητα Χειρίστριας Διατρητικών Μηχανών, 
που υπηρετεί στη Δ/νση Εφαρμογών Η/Υ(Δ/30), ως μέλος, 
με αναπληρώτρια την Ελένη Δημοπούλου, υπάλληλο ίδιου 
βαθμού και κλάδου, που υπηρετεί στην ίδια Δ/νση. 

IV. Έργο της Επιτροπής ΣυντονισμούΈργων είναι: 

1. Η οριζόντια παρακολούθηση των έργων που υλοποι¬ 
ούνται από τη Γ.Γ.Π.Σ., σε συνεργασία με τους υπευθύ¬ 
νους, που έχουν την ευθύνη διοίκησης των έργων . 

• Εισηγήσεις σε μηνιαία βάση, για τη συνολική και επιμέ¬ 
ρους εκτέλεση των έργων προς το Γ ενικό Γ ραμματέα. 

• Παρακολούθηση, επεξεργασία χρονοδιαγραμμάτων 
και ανάλυση των αιτίων καθυστέρησης. 

• Παρακολούθηση διαδικασιών υλοποίησης των συμ¬ 
βάσεων (χρονοδιαγράμματα, τροποποιήσεις, παραλα¬ 
βές, πληρωμές κ.λ.π.) 

• Αξιολόγηση αποτελεσμάτων και διαμόρφωση προ¬ 
τάσεων για την αξιοποίηση και παραγωγική λειτουργία 
των έργων. 

• Παρακολούθηση αποστολής δελτίων, μηνιαίων και 
τριμηνιαίων στην ΕΎ. Δ. του Ε.Π. Κοινωνία της Πληρο¬ 
φορίας. 

2. Η συμπληρωματικότητα και διαλειτουργικότητα 

• Διαμόρφωση προτάσεων διαλειτουργικότητας των 
έργων. 

• Ανάλυση προϋποθέσεων συμπληρωματικότητας 
κατά την παραγωγική λειτουργία. 

3. Η οριζόντια επίλυση προβλημάτων 

• Μεταφορά τεχνογνωσίας μεταξύ των έργων. 

• Ανάλυση οριζόντιων προβλημάτων και διαμόρφωση 
προτάσεων για την επίλυσή τους. 

V. Στα πλαίσια του έργου της, η Επιτροπή Συντονι¬ 
σμού Έργων επεξεργάζεται τις αναφορές των έργων 
που υποβάλλονται στο Γεν. Γραμματέα Πληροφοριακών 
Συστημάτων, υποστηρίζεται και συνεργάζεται σε υπο¬ 
χρεωτική και τακτική βάση με τους: 

• Προϊσταμένους διευθύνσεων και τμημάτων της 
Γ.Γ.Π.Σ., για την προώθηση των διαδικασιών και τη δια¬ 
σφάλιση του περιβάλλοντος παραγωγικής λειτουργίας 
των έργων. 

• Υπευθύνους διοίκησης των έργων και τον τεχνικό 
σύμβουλο αυτών, παρακολουθώντας τα χρονοδιαγράμ¬ 
ματα και τα κύρια βήματα υλοποίησης των έργων. 

VI. Η Επιτροπή Συντονισμού Έργων τελεί υπό την 
εποπτεία του Γ ενικού Γ ραμματέα Πληροφοριακών Συ¬ 
στημάτων, αναφέρεται και εισηγείται σ’ αυτόν, για ορι¬ 
ζόντια θέματα και λύσεις προβλημάτων υλοποίησης και 
παραγωγικής λειτουργίας των έργων. 

Ο Γενικός Γραμματέας Πληροφοριακών Συστημά¬ 
των θα έχει κατ' εξουσιοδότηση την αρμοδιότητα να 
αντικαθιστά ή να αναπληρώνει έως και τρεις (3)εκ των 
ανωτέρω οριζομένων, μέχρι την ολοκλήρωση του έργου 
της Επιτροπής αυτής. 

VII. Η Επιτροπή Συντονισμού Έργων, θα συνεδριάζει, 
εντός και εκτός των ωρών του κανονικού ωραρίου λει¬ 
τουργίας των Δημόσιων Υπηρεσιών, κατά τις εργάσιμες 
και μη εργάσιμες ημέρες, εφόσον αυτό απαιτηθεί, στο 
κτίριο που στεγάζεται η Γ.Γ.Π.Σ. του Υπουργείου Οικονο¬ 
μίας και Οικονομικών (επί των οδών Χανδρή 1 & Θεσ/κης, 
στο Μοσχάτο) και η διάρκεια λειτουργία της ορίζεται 
μέχρι της ολοκληρώσεως της υλοποίησης των έργων. 

VIII. Η αμοιβή του Προέδρου, των μελών και της γραμ¬ 
ματέας της Επιτροπής ΣυντονισμούΈργων, θα καθορι- 
σθεί με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

ΥΠΟΥΡΓΕΙΟ 

ΜΕΤΑΦΟΡΩ Ν ΚΑΙ ΕΠΙ ΚΟΙΝΩΝΙΩΝ 

(3) 

Αριθμ. Οικ.63501/6483 

Αντικατάσταση μελών του Διοικητικού Συμβουλίου της 
Ανώνυμης Εταιρείας με την επωνυμία «ΟΡΓΑΝΙΣΜΟΣ 
ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ Α.Ε.» (Ο.Α.Σ.Α. 
ΑΈ.) και ορισμός νέων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 3 του ν. 3429/2005 (Α' 314) « Δημόσιες 


Επιχειρήσεις και Οργανισμοί (Δ.Ε.Κ.Ο.)», όπως τροπο¬ 
ποιήθηκε και ισχύει, 

β) του ν. 2969/98 «Οργάνωση και λειτουργία των Αστι¬ 
κών Συγκοινωνιών Αθηνών και Περιχώρων» (Α' 283), 
όπως ισχύει, 

γ) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), 

δ) του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει 

ε) του άρθρου 2 του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

2. Την υπ’ αριθμ. 40561/4566/27.12.1996 κοινή απόφαση 
των Υπουργών Εθνικής Οικονομίας και Οικονομικών και 
Μεταφορών και Επικοινωνιών (Β' 1167), όπως ισχύει. 

3. Την ανάγκη αντικατάστασης των μελών του Διοι¬ 
κητικού Συμβουλίου της Ανώνυμης Εταιρείας με την 
επωνυμία «Οργανισμός Αστικών Συγκοινωνιών Αθηνών 
Α.Ε.» (Ο.Α.Σ.Α. ΑΈ.). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Αντικαθίστανται τα μέλη του Διοικητικού Συμβουλίου 
της Ανώνυμης Εταιρείας με την επωνυμία «Οργανισμός 
Αστικών Συγκοινωνιών Αθηνών Α.Ε.» (Ο.Α.Σ.Α. Α.Ε.): 

• Ματάλας Κωνσταντίνος του Δημητρίου 

• Αλεξανδράκης Ιωάννης του Αλεξάνδρου 

• Παπακωνσταντίνου Ιωάννης του Αντωνίου 

2. Ορίζονται, σε αντικατάστασή τους, ως νέα μέλη του 
Διοικητικού Συμβουλίου της Ανώνυμης Εταιρείας με την 
επωνυμία «Οργανισμός Αστικών Συγκοινωνιών Αθηνών 
ΑΈ.» (Ο.Α.Σ.Α. ΑΈ.) οι: 

• Κουρέτας Νικόλαος του Βασιλείου, Αρχιτέκτονας 

- Μηχανικός, με Α.Δ.Τ. Σ 581694, ως μέλος. 

• Νικολακέας Παναγιώτης του Θεοδώρου, Αναλυτής 

- Προγραμματιστής, με Α.Δ.Τ. Ρ 513504, ως μέλος. 

• Γούναρης Αβραάμ του Κωνσταντίνου, Οικονομολό¬ 
γος, με Α.Δ.Τ. X 027012, ως μέλος. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Νοεμβρίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΚΩΣΤΗΣ ΧΑΤΖΗΔΑΚΗΣ 


Αριθμ.Οικ.63502/6484 

Αντικατάσταση μελών του Διοικητικού Συμβουλίου της 
Ανώνυμης Εταιρείας με την επωνυμία «ΕΤΑΙΡΕΙΑ 
ΘΕΡΜΙΚΩΝ ΛΕΩΦΟΡΕΙΩΝ» (Ε.ΘΕ.Λ. Α.Ε.) και ορισμός 
νέων 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 3 του ν. 3429/2005 « Δημόσιες Επιχει¬ 
ρήσεις και Οργανισμοί (Δ.Ε.Κ.Ο.)» (Α' 314) 
β) του ν. 2969/1998 «Οργάνωση και λειτουργία των 
Αστικών Συγκοινωνιών Αθηνών και Περιχώρων» (Α' 283), 
όπως ισχύει. 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α'98). 

δ) του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει 

ε) του άρθρου 2 του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

2. Την υπ’ αριθμ. 40131/4509/27.12.1996 απόφαση των 
Υπουργών Εθνικής Οικονομίας και Οικονομικών και Με¬ 
ταφορών και Επικοινωνιών (Β' 1167), όπως ισχύει. 

3. Την ανάγκη αντικατάστασης των μελών του Διοικη¬ 
τικού Συμβουλίου της Ανώνυμης Εταιρείας με την επω¬ 
νυμία «Εταιρεία Θερμικών Λεωφορείων» (Ε.ΘΕ.Λ. Α.Ε.). 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Αντικαθίστανται τα μέλη του Διοικητικού Συμβουλί¬ 
ου της Ανώνυμης Εταιρείας με την επωνυμία «Εταιρεία 
Θερμικών Λεωφορείων» (Ε.ΘΕ.Λ. Α.Ε.): 

• Γ ραμμένος Γ εώργιος του Ιωάννη 

• Κοντοζαμάνης Παντελής του Νικολάου 

2. Ορίζονται, σε αντικατάστασή τους, ως νέα μέλη 
του Διοικητικού Συμβουλίου της Ανώνυμης Εταιρείας με 
την επωνυμία «Εταιρεία Θερμικών Λεωφορείων» (Ε.ΘΕ. 
Λ. Α.Ε.) οι: 

• Μπαζίγος Δημήτριος του Στυλιανού, Τραπεζικός, με 
Α.Δ.Τ. ΑΒ 573587, ως μέλος 

• Παπανικολάου Νικόλαος του Γεωργίου, Λογιστής, 
με Α.Δ.Τ. ΑΒ 058668, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΚΩΣΤΗΣ ΧΑΤΖΗΔΑΚΗΣ 


Αριθμ. οικ.63503/6485 

Αντικατάσταση μελών του Διοικητικού Συμβουλίου της 
Ανώνυμης Εταιρείας με την επωνυμία «ΗΛΕΚΤΡΟΚΙ¬ 
ΝΗΤΑ ΛΕΩΦΟΡΕΙΑ ΠΕΡΙΟΧΗΣ ΑΘΗΝΩΝ - ΠΕΙΡΑΙΩΣ» 
(Η.Λ.Π.Α.Π. Α.Ε.) και ορισμός νέων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 3 του ν. 3429/2005 « Δημόσιες Επιχει¬ 
ρήσεις και Οργανισμοί (Δ.Ε.Κ.Ο.)» (Α' 314), όπως ισχύει 
β) του ν. 2969/1998 «Οργάνωση και λειτουργία των 
Αστικών Συγκοινωνιών Αθηνών και Περιχώρων» (Α' 283), 
όπως ισχύει 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κωδικοποι- 
ήθηκε με το άρθρο πρώτο του π.δ. 63/2005 (Α'98). 

δ) του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει 
ε) του άρθρου 2 του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 


2. Την υπ’ αριθμ. Α-60879/5048/17.10.2007 απόφαση 
των Υπουργών Εθνικής Οικονομίας και Οικονομικών 
και Μεταφορών και Επικοινωνιών «Τροποποίηση - Ανα¬ 
προσαρμογή του Καταστατικού του Οργανισμού “Ηλε¬ 
κτροκίνητα Λεωφορεία Περιοχής Αθηνών - Πειραιώς” 
(Η.Λ.Π.Α.Π. Α.Ε.)» (Β' 2153). 

3. Την ανάγκη αντικατάστασης των μελών του Διοι¬ 
κητικού Συμβουλίου της Ανώνυμης Εταιρείας με την 
επωνυμία «Ηλεκτροκίνητα Λεωφορεία Περιοχής Αθηνών 

- Πειραιώς» (Η.Λ.Π.Α.Π. Α.Ε.). 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Αντικαθίστανται τα μέλη του Διοικητικού Συμβου¬ 
λίου της Ανώνυμης Εταιρείας με την επωνυμία «Ηλε¬ 
κτροκίνητα Λεωφορεία Περιοχής Αθηνών - Πειραιώς» 
(Η.Λ.Π.Α.Π. Α.Ε.): 

• Γούναρης Αβραάμ του Κωνσταντίνου 

• Σαμπράκος Ευάγγελος του Αντωνίου 

• Δημητρακόπουλος Δημήτριος του Γεωργίου 

• Ζανιδάκης Κωνσταντίνος του Δημητρίου 

2. Ορίζονται, σε αντικατάστασή τους, ως νέα μέλη 
του Διοικητικού Συμβουλίου της Ανώνυμης Εταιρείας 
με την επωνυμία «Ηλεκτροκίνητα Λεωφορεία Περιοχής 
Αθηνών - Πειραιώς» (Η.Λ.Π.Α.Π. Α.Ε.) οι: 

• Ζώμπος Κωνσταντίνος του Νικολάου, Οικονομολό¬ 
γος, με Α.Δ.Τ. X 199217, ως μέλος 

• Μιαρής Νικόλαος του Δημητρίου, Προγραμματιστής 

- Αναλυτής, με Α.Δ.Τ. ΑΒ 230862, ως μέλος. 

• Χατζόπουλος Ιωάννης του Εμμανουήλ, Δικηγόρος, 
με Α.Δ.Τ. Π 618995, ως μέλος. 

• Κανελλόπουλος Παναγιώτης του Βασιλείου, Μηχα¬ 
νικός, με Α.Δ.Τ. ΑΕ 074979, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2007 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΚΩΣΤΗΣ ΧΑΤΖΗΔΑΚΗΣ 


Αριθμ. Οικ.63504/6486 

Αντικατάσταση μελών του Διοικητικού Συμβουλίου της 
Ανώνυμης Εταιρείας με την επωνυμία «ΗΛΕΚΤΡΙΚΟΙ 
ΣΙΔΗΡΟΔΡΟΜΟΙ ΑΘΗΝΩΝ - ΠΕΙΡΑΙΩΣ» (Η.Σ.Α.Π. Α.Ε.) 
και ορισμός νέων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 3 του ν. 3429/2005 «Δημόσιες Επιχειρή¬ 
σεις και Οργανισμοί (Δ.Ε.Κ.Ο.)» (Α' 314), όπως ισχύει 
β) του ν. 2969/1998 «Οργάνωση και λειτουργία των 
Αστικών Συγκοινωνιών Αθηνών και Περιχώρων» (Α' 283), 
όπως ισχύει 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κωδικοποι- 
ήθηκε με το άρθρο πρώτο του π.δ. 63/2005 (Α'98). 

δ) του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει. 

ε) του άρθρου 2 του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

2. Την υπ’ αριθμ. Α-75787/5768/03 απόφαση των Υπουρ¬ 
γών Οικονομίας και Οικονομικών και Μεταφορών και 
Επικοινωνιών (Β' 320), όπως ισχύει. 

3. Την ανάγκη αντικατάστασης των μελών του Διοι¬ 
κητικού Συμβουλίου της Ανώνυμης Εταιρείας με την 
επωνυμία «Ηλεκτρικοί Σιδηρόδρομοι Αθηνών - Πειραιώς 
(Η.Σ.Α.Π. Α.Ε.)». 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Αντικαθίστανται τα μέλη του Διοικητικού Συμβουλίου 
της Ανώνυμης Εταιρείας με την επωνυμία «Ηλεκτρικοί 
Σιδηρόδρομοι Αθηνών - Πειραιώς (Η.Σ.Α.Π. Α.Ε.)»: 

• Τσατσαρέλης Χαράλαμπος του Ευαγγέλου 

• Παπαδόπουλος Ιωάννης του Νικολάου 

• Εξαρχάκος Παναγιώτης του Στυλιανού 

• Μαλλέρου Αθανασία - Κωνσταντίνα του Κωνστα¬ 
ντίνου. 


2. Ορίζονται, σε αντικατάστασή τους, ως νέα μέλη του 
Διοικητικού Συμβουλίου της Ανώνυμης Εταιρείας με την 
επωνυμία «Ηλεκτρικοί Σιδηρόδρομοι Αθηνών - Πειραιώς 
(Η.Σ.Α.Π. Α.Ε.)» οι: 

• Γαϊτάνης Αναστάσιος του Δημητρίου, Μηχανικός Βι- 
οϊατρικής Τεχνολογίας, με Α.Δ.Τ. ΑΕ 557311, ως μέλος. 

• Ιωάννου Βασίλειος του Θεοφάνη, Οικονομολόγος, 
με Α.Δ.Τ. Μ 353066, ως μέλος. 

• Μανταφούνη - Κοσμά Χριστίνα του Παναγιώτη, Τοπο¬ 
γράφος - Μηχανικός, με Α.Δ.Τ. ΑΒ 255253, ως μέλος. 

• Παγώνης Νικόλαος του Χρήστου, Υπάλληλος Πανε¬ 
πιστημίου Αθηνών, με Α.Δ.Τ. Φ 435218, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

